Kangen Padanging srengenge pajar Kang nggugah isineng donya Kang ora tinandhing barang liyan Obahing sikil tan krasa ing pikir Mlebu lintang kang agung Pikiring ati lagi sumpek Sekar melati methuthut alum Ngenteni udan kang wes supe Mbrebes mili godhonge Nanging sepet paraupan kembange Anunggu-nunggu tekane udan 1
Ora Jodho Anyeping mbengi kang den rias saljuning panas Tan bisa ngademke rasa umup Pletas... ora bisa den cegah Mbedhodhok kang ngsilake banyu raga Malaikat pada wedi, setan wus dadi Ing kratoning widodari Ora bisa mbukak goa kang katutup watu tresna Krenggosan, abot, watu goa jalma mbukak Ora metu akeh Mung angin kang ngetutake "Sira dudu jodhomu" 2
Ayeming Rasa Semiliring angin kang ndadeake trenyuh ati iki Tes... tes.. Suara Banyu netes ngenani ati sing lagi mbesengut Mili ana ing plataran lambe sing lagi mencep Pangrungu kang madep marang ati kang pada metutut Tak pancal pedalku iki , ben ra okeh banyu sing pingin demek awakku pangiyup kang tansah nerima rasane awak amarga polah ing gawe Lan katon tangan kang ngawe-ngawe Kaya gegodhongan kang keterak bayu Atis, anyep, adem pada leren ana ing badan Karepe wedi karo udan Tak arep-arep ... aku mlebu ing angeting raga.... Ing panggonan kang gawe ayemme rasa 3
Rasa Kang Ngapusi Ghodhong-godhong joget kaajak angin sore iki Kewan-kewan ora keri melu nyindhen Kemlawe tangane krambil kaya melu bungah Kaya kaya kabeh padha ngerti kahanan iki Rasaning raja menang Sayembara Mripat tan ngawang mapak widodari Munggah undak-undaking katresnan Playon-dolanan ing plataraning mega Kekancan emban-emban grapyak-grapyak tur sumeh Tapi mung lelamunaning wong kang kaweden 4
Uculing Rante Manjing lurung sepi pepadhang Kawur ora duwe sentir Lumikir barang keng angel den pikir Lumunturiing tresna Rama ing Sinta Ora mung kaya uriping laron Uga ora mung ngobahke tangan Ucule ya kaya nguculake rantai tanpa gaman Tapi sinta ora bisa denaru-aru Apa kudu takwisi? 5
Priyayine Negara Udan gethih, banjir tangis Ya ra gumun.. Kuwi ora liya salahe dewe Di iming-iming duwit limang ewu Mung diijoli bodhon kang pertela Penggawean apa sing ora ana arta Penggawean apa sing ora gawa keluwarga Wis angel den goleki kaya goleki emas ing petenging aspal ngana kok den ambali kok ya pada imbuh-imbuh lali ayo pada den rewangi negarane supaya dadi priyayi 6
Beda temetes luh kaya udan, ngrasa isin sikil-sikil ora kaya lumrahing manungsa puthul, gangsrut ngelus alusing aspal gepok sumanake srengenge ora bisa sesrawungan suara kendhang budhek... picek... bisu... gawe beda marang liyane kudune ya bisa luwih apik tinimbang kaya kahanan mengkanana isin isin... mung kuwi sing bisa tak rasaake 7
Barang Ora Genah Barang cilik ndadekake perkara Marai metu eleke ukara Wes cetha katulis marai lelara Lha kok malah pada mara Nginiki sing goblok sapa? Jarene nek ora dilakoni ndadeke sepa Lha apa ora mikir, sing nang andengmu beka Dadi wong kuwi ya sing peka Woooo dasar rokok Ndadiake wong podo pekok Marai wong bengak-bengok Sing nang cedak kupinge kopok 8
Maju Apa Mundur iki jaman wes maju, jarene dudu jaman buta dudu jaman Bratayudha dudu uga mahabarata ananging ana sing ngluwihi Rahwana ora ketung kang ngluwihi sengkuni aduh aduh jaman maju kok saya mundur apa ra ngana? 9
Menungsa Blaka Ademing pengeran dalu kang gawa ayeming ati Kekancan adhi-adhine kang pating kerlip Kembang-kembang ing taman kang katon seger Kaya gambarake suasana ati iki Kaias keluk kang padha ngumpul ing payon agung Metu lawang cilik uyel-uyelan gonthok-gonthokan Sikut-sikutan, dhupak-dhupakan Alah-alah,,.. Menungsa-menungsa Edan-edan Ya wis ngana kui Menungsa 10
Wektune Iki wektune dewe Nuduhke digdayane dewe Obah-obah Gawe Owah-owahan Aja mung meneng manut kahanan Ngendi kajadukanmu? Ngendi utek pikiranmu Mbok ya digunakna Mung pasra??? Ameh ngendi kue yen polah kaya mangkana? 11
Mantep Ati Ngiyup-ngiyup ing emper tangga Mlaku ing dalan kang saya ngadoh Keterak angin kan pada playon Di antem lirikane srengenge Kukuhing ati mantep ing dalane Sang saya suwe indahe sang saya katon Netepake suku mandeg ing pepanggihan Ing panggonan kang asri Ngudi ilmu, kanggo sangu ing tuwan 12
Dara Keplara Lelakune ati iki ora beda kaya lindu kang banget Ora kahanan kang biasa Widodari kang sinanding emban-emban Anggawe kahanan kang kaya mangkana Urupiing ati katresnan Dara-dara keplara ing negarane Kemlawe-kemlawe ngarepake deweke Kaya sepur bantere tanpa mlengus Nguwus, ngedebus,... Mung gantung aku 13
Pasujudan Ratu kidul tangi saka ranjang Miyak banyune kaya rambut Para seopati umyek ing pagaweane Gematuk mara pasujudan Sumbribide angin isuk Tan bisa nembus kandele busana alame Ngadep ing bendarane Tan bisa nutupi ilining banyu suci Kang gawe ademing ati ingsun 14
Jebule Jas panganggone, merek terkenal jalukane Apik banget tumpakane, lha piye moh yen ora miliyar regane Sembribit ambune , wangi ganda perfume Kuwi mau saka ngendi dhuwite Saiki lagi musime Para manungsa kang ngunggulake jabatane Sing kaentuk saka dhuwite Arupa nyuap uga ditindake kae mau saka ngendi jebule "Wong cilek" Sapa meneh sing sengsara Kuwi ha'e sapa Sing nang ngisor mung bisa nampa Apa wae nakale sing nduwe kuwasa Dil-adil maz adil... saiki kue nang endi Iki ana sing wigati 15
Ana sing nyokoti Negara kang lagi nutupi Nutupi apa..? Nutupi polahe korupsi 16
Suwe Lali Wit-witan pada gegudakan gugah ati kang lagi mendung sumpek, judeg pikiran mubeng suara mau ngrasa ngundang gawa ati ing plataran kang padhang Adzan mbengok, ngakon mara pasujudan Tentrem adem ayem Ing kana pancen gawe ati tentrem Jebul aku suwe wis ora bener 17
Akeh liyane Dredek nandang rasa wedi Ngrasaake obahing nadi Ambekan kang padha balapan Lakonane alon-alon sejangkahing menthok Pangarepe mabur kaya manuk Sing diarep-arep delik mbuh ngendi Sumpek judek campueur ana ing puketing pikir Misuh-misuh kaya lonte Otote ati anyegah Apa ora ana liyane? 18
Sapa Bocah Kuwi? Madu wae kalah apa maneh gula Kalah apane? Petruk takon Apa ya truk Lho kok malah takon petruk mangsuli Kalah manise.. Guyune ngawe apa wae ora mlengos Ati iki takon-takon sapa ta bocah kui? Ayune ra ketulungan Aduh biyung-biyung sapa bocah kui? Gawe atiku ra karoan 19
Ayu saka Ati Dudu kuwi sing tak goleki Dudu kuwi sing tak karepke Dudu kuwi sing tak sir Ora mung paraupan Ora mung awak ora mung dapuran iki mbuh saka ngendi ayune gawe bebaya ora saka mata ananging saka ati 20
Donya Elek apik Bener salah Anyar amoh Resik rusah Kabeh kuwi ana sifate Tapi kok di kembarke , Malah ana sing di wolak walik Sing elek diapik-apike Sing apik dielek-elekke Bener di salahke , salah dibenerke Wong bener di gorohake Jaman akhir polahe lucu-lucu Dipanggonke ora marang panggone Pengene negara maju, sing genah wae Negara tentrem ayem Ngimpi wae, yen sifat ngono mau diterus-teruske 21
Bisa Ngamuk Sapa sing ora mbutuhake Apa wae akeh digunaake Adem ayem nyenengake Nanging..... Yen kaya saiki? Mbuludak, nubruk apa wae dirusak Ora den pilih, apa bae ditabrak Pancen ora atos, naging kok ya rosa Yen kaya ngene iki, ngamuk-ngamuk Sapa sing ora wdi? Sapa sing maneni? Nginiki salahe sapa? 22
Adate Masalah, perkara kuwi bumbuning urip Nangip urip ora kangga golek perkara Musyawarah carane wang jawa Kanggo ngrampungke perkara Cara iki diadopsi ing negara Iki beda , wis beda Olehe nerapke ing negara Kudune golek dalan liya, malah golek masalah liya Seneng rembukan mung golek kesalahan liyan Ngolah lathi, kaya kembang melati Ngetoake rupa kaya arjuna Jebul ati kaya buta 23
Ngrasa Aku ora wuta Aku ora bisu Aku ora budek Nanging... nanging.. nanging Kok tega.. kok tegel Deleng wong kaya mangkana Wong kang den aniaya Wong kang den dzolimi Pancen bener Yen fitnah kui luweh kejem karo mateni Gusti bukake ati ira Atining manungsa Supaya isa pada ngrasa 24
Dudu Ajaran Saiki jaman edan Yan ora edan ora keduman Une-unen kuwi guyonan apa tenanan? Sing mesthi ora iklan Urip kuwi kudu cekatan, ana ing gawean Iki dudu dolanan Manungsa aja mung ngetokke kaapikan Sing ala di umpetke , wedi yen konangan Sandang, pangan uga papan aja dadi kautaman Sing, katon mung kerakusan Sing jane di utamakke kuwi akure tetanggan Iki dudu wejangan Lan dudu pengarepan apa meneh ajaran Iki mung omongan, manungsa kang ora weruhan Tapi nduweni rasa kang diwujudake gremengan 25
Saka Cilik Ngedekkake apa bae kanggo nyegah Kanggo goleki kango ngresiki Ngocah-ngoceh gembar gembor Mara rana mara rene Mlebu kana mbebu kene Nanging kabiyasaan cilik di kulinakke Saka nyontek, bocoran aduh Saka cilik wes dibiyasake Kapan enteke? 26
Ninggalake Geger iki grak-grek grak-grek Kecodos-codos apa bae dirasaake Gemlerok ati iki, Jerat-jerit Sliramu tresna marang liyan Gecek-gecek, ngajurke rasa iki Rasa sing kependhem taun-taunan Tak jaga, tak reksa Saiki mung bisa netes ati Langit abang mbranang mbulan ngece-ngece pancen iki nasibku 27
Salah Kaprah Tahun mbentahun Kabeh pada ngetoake Duwit sitik kanggo ngijoli Lemah, motor, mobil kang arupa upeti Pancen , duwit samono ora sepira Kanggone wong kang kuwasa lha kanggone wong kang rekasa? Mara rene mara rana Utang rene utang rana Iku mung kanggo mbayari Yen wis tekan nduwr kok padha dikorupsi Aduh... apa ngene iki kelakuane negara iki Apa-apa mbalik ana ing korupsi 28
Urip Lucu mung bisa ngguyu ngguya-ngguyu pancen urip iki mung geguyunan lucu-lucu aduh wes ora ana sing genah apa wae gawa dhuwit pingin rana gawa dhuwit pingin nang dhuwur gawa duwit sing ora duwe duwit terus piye? Apa terus-terusan Duh nasib-nasib 29
Kekarepan Mripat iki tan bisa guyu Glerat-gleret jendela anggugah Tugel-tugel boyok iki Wes ora bisa dijak mergawe Ati kang nyoba ngajaki kancane Kang ora gathuk karo kekarepan Kekarepan iki dudu baen-baen Mula kancane pada mangkat 30
Kancaku Tembok pancen kukuh Langit, ora ana kang maedo yen duwur Ademe es ora bisa kang tinanding Aku pinginkaya mangkana Dadi kang paling duwur Paling kukuh paling sekabehane Ora bisa kawujud kuwi kabeh Yen tanpa bocah-bocah sangar ing mburiku Sapa kui Ora liya yaiku kanca-kancaku 31
Saka Awak Dhewe Ombak gedhe ing donya Pepeti, urip iku saka sing ngenggoni Duwekmu-duwekku, saiki jamanmu Kabeh kuwi pancen panduwenmu Ananging apa yakin nak kuwi mung panduwenmu? Barang iki tipis tapi medeni Lenture ngyakini Iki dudu mbedeki, apa maneh ngapusi Lha kok pada wedi Lambe kuwi pancen duwekmu Kuwi uga bisa dadi bebendumu Mung pintere kowe milih dalanmu Akeh pada rusak saka iku Gawe kahanan kang ora akur Kaya anak panah ing busur Kang waspada nembak manuk kang mabur 32
Ora Kuciwa Wit-witan pada kemlawe Damen-damen pada sumeh Sumanak banget lemah ireng iki Nyambut ing wong cilik iki Angin-angin anggawe lelagon kang indah Gawe kahanan kang ora kuciwa Manuk-manuk pada bedhak-bedhakan Padha geguyonan Ati kang sumpek maleh seneng 33
Kaca Namung Unen-unen Bening ora banyu Atos ora watu Kotak alus dudu kayu Malah dadeake geguyu Iki apa.... Jare biyungku.... kaca Ing jaman saiki, negara wis meh pecah Aku mung jaluk kaliyan pamerintah Sifat kaca bisa dadi petuah Bisa kanggo ngilo, trasparan uga indah Negara sing dak senengi ora bubrah Iki dudu kaca benggala, kang duwe kasekten Mung iki kudu diwiwiti Awet saiki 34
Wayahe Rampung Rasaning ati wis ora bisa ngrasa Isih pahit tinimbang jamu Coba salin sinalin Gajul-gajulan Geger iki ngrasa abot Gotong barang kang ora mbobot Nanging ngalahi barang kang abot Rasa iki kudu dirampungi Luwih apik tinimbang di lakoni Iki wis cukup Lan lueih apik 35
Pantesan Kemlebat bandamu,nutupi sutraning alam Putih resik panutup ira Bening, genahke mata kang lagi mandang Ana kembang kang mekar ing dhuwurmu Sedep, arum, gandane ngundang mahkluk Iki mung awujud kudung Kudung -kudung ... apa kanggomu Gawe ayu? Nutupi panas? Apa nutupi kaalanan? Wolak walike jaman, kudung kanggo pantesan Jarene supaya kembar karo kancane Aduh- aduh ana meneh ngang gone yen pas pengajian Beda meneh yen gombale klawus, moh nganggo Salah kaprah Ora mung ben nambahi ayu 36
Ayu Kuwi mung bonus 37
Mung Bisa Ngenteni Manuk dali clingak-clinguk Mripate kaya ula ngincer mangsa Segawon menggeh-menggeh Nunggu bendarane Tahun-tahunan sliraku angentani Widodari kang denapit jejodhonane Tresna ora kudu anduweni Wleas asih kang kudu denduweni Ya mung bisa nunggu sliramu Saka talenane lelanangmu 38
Cidra Gluduk ana ati Angin kang seger uga ana ing ati Ana apa sing tak rasake saiki Rasa seneng lan wedi, nyampur dadi siji Pingin taktokake, tapi apa sing ditokake Indahing donya dadi siji Kuwi ana ing awakmu Tak wanikake nulis surat Tak selehake ing meja kelasmu Tak arep-arep balesanmu ngnti ra isa turu Awan iki aku pas-pasan Lambemu mesem, ngiyasi rupa ayu panduwenmu Bali sekolah aku mlayu, mara ing mejamu Salembar kertas ana ing kana Tak waca alon-alon "aku pingin kuwe dadi kancaku,dudu pacarmu, senengku beda karo awakmu" 39
Negaraku Gegunungan kang ngayomi Banyu kang akeh isine ing samudra Wiji mulya kang ora winates Gendera kang kaya slendang biduwan Kang lagi golek sawer Ora ngenal kesel Mung negaraku kang anduweni Ara ana sing bisa anyaingi Yaiku negaraku Indonesia 40
Saiki Nangendi? Saiki kuwe ana ing ngendi Demokrasi kang sejati Dudu demokrasi kang ngobral janji Semana, kue di gemborake Lan ngalahake cara monarki Saiki seng katon mung jenenge iki carane sapa.. cara sing gawe bingunge negara insyiyur, presiden wis lali iku apa, apa meneh mahasiswa pancen, lambe kuwi panggonan sing kerep ngapusi beda karo kang ana ing jero ati apa pancen wis padha ora duwe ati demokrasi- demokrasi gawe ruwete negara iki 41
Anyeping Wengi Anyeping wengi Wengi kang anyep Nyep...nyep...nyep Brrr... anyeping wengi iki Kaya rasaning ati Ora ana kowe kang ngancani Guci, 20 Januari 2013 42
Isining Donya Aspal ing ratan kang kukuh Pasrah, nerima di idak-idak Yen bendarane bisa lewat Mergawe kang tenanan ora kenal wegah urip kang nyata urip ing donya urip kang rekasa pancen isining donya ora liya mung rekasa 43
Ora Kacekel Manuk dali pabad bali Srengenge wis mudhun Mak cep... Ora bisa tinutur Pancen ora jodho Banjur arep dikapakake? Sing dikarepake ora kacekel Mung bisa dedonga 44
Cara Saiki Kapikir ing batin Rekasaning para sedulur Luh, kringet padha netesi, kesele awak sing lagi gebuki Semangat, mung bisa angalahi Jiwa patriotisme kang lagi di uji Tetep, madhep njaga konsentrasi, para atlet,kang lagi mbelani Mibere gendera nagara kang kita tresnani Yen wis umur naging ora diajeni Apa meneh disumbang , sing genah waeora diwangsuli Iki mung awujud dihormati Iki dudu godhong jati, dudu kemangi mung godhong mahoni kang ora bisa diduwiti, anangiing kanggoku mung butuh diijoli 45
Beda Mburap-mburaping geni Kricik-kriciking banyu Nduweni kaendahan Aku kaya mengkene akeh salahe Kowe iya kaya mangkana Dhewe.. Kuwi karya gusti kang ora den tandingi 46 Guci, 20 januari 2013
Wolak-walike Jaman Wolak-walike jaman Kadhang ya ora patut Kabeh pada antri BBM,BLT uga LPJ Seneng aku lahir ing negara iki Nganti- nganti korupsi kuwi ya pada antri Bar kasus iku, ngaleh kasus iki Gayus, Nazarudin, bubar kuwi Angie Aku lahir ing negara iki Rakyate pada rukun Kabeh-kabeh bareng Yen ora bareng ora gelem Kaya koruptor, kena siji kancane daijaki 47
Kesengsem Gegodhongan miber-miber ngundang Srengenge nginceng, ana ing sawaliki mega Kembang -kembang pada mekar Tawon padha-nyebut-nyebut Ratuning penggalih mudhun Kinawal widodari, lan prajurit Ati iki miber-miber, weruh kang kaya mangkana Eseme pait madu, gawe bombong Lanangan kabeh padha kesengsem Rasa iki pengin nduweni Nanging piye, godhong wis ana tawon 48
Diwiwiti Malaikat lagi undang-undang Wayah golek panuntun Panuntun ing kabacikan Tetanggan dadi paseduluran Ing petenging dalan kabagusan Wis suwe anggone den tinggal Kudu den wiwiti awit saiki 49
Ngenteni Sliramu Jentrek-jentrek lampu dalan Ngawe-awe aku Ngajak geguyanan karo kancane Den rayu karo pepadhange Nanging ati iki isih peteng Isih ngarepke sliramu Langit mbengi iki kaya weruh rasaning atiku Kang lagi nunggu sliramu Kang ora bisa sinandhing marang sliraku Semarang, 18 januari 2013 50
Aja Ngrasa Cukup Adheming rasa kang kasibak dening angin mbengi Pratandha kasile polah suwe iki Den rasa wis apik.., Manungsa kang padha marem Ngrasa cukup Bener yen kandhamu cung Yen kowe kudu sinau.. aja cepet marem Aja ngrasa cukup Aja kendhat olehmu sinau 51
Biografi USMAN HANAFI lair ing Mojokulon, Banjarejo, Blora, 22 Agustus 1993. Namatake SD ing SDN 1 Banjarejo, banjur lulus saking Mts Khozinatul Ulum Blora. SMA ditamatake ing MA Negeri Blora. Nglanjutake sekolah ing Universitas Negeri Semarang tekan saiki. Awit saka SD wes kerep melu Organisasi. Ing SD yaiku Dokter kecil, lanjeng ing SMP melu OSIS, diteruske ing SMA melu IPNU. Ing Unnes melu Kridamadu UKM Keseniyan Jawa lan Hima Bahasa lan Sastra Jawa Unnes 52 21